 NA CHARLES WASONGA MUKAMI Kimathi ambaye amekuwa mjane wa shujaa wa uhuru, Dedan Kimathi, amefariki katika Nairobi Hospital. Bintiye Nyawira Kimathi amethibitisha kuwa mama aliaga dunia Alhamisi saa tano za usiku kutokana na kile kilichotajwa kama “uzee”. Mama Mukami amefariki akiwa na umri wa miaka 97. Hata hivyo, baadhi ya jamaa zake wanadai umri wake halisi ni miaka 102. Mwili wake umehifadhiwa katika hifadhi ya maiti ya Lee, Nairobi. Naibu Rais Rigathi Gachagua ndiye kiongozi wa kwanza mkuu katika serikali kutuma risala za rambirambi kufuatia kifo cha mama Mukami. “Tungependa kusema kuwa kifo chake kimeacha pengo kubwa. Hii ni kwa sababu Mama Mukami alikuwa nembo ya mapambano ya uhuru,” akasema huku akiihakikishia familia hiyo kwamba serikali itagharamia mazishi ya Mama Mukami. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  